
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3689 

31 Δεκεμβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Ίδρυση και Λειτουργία Υποκαταστήματος του 

Στρατιωτικού Φαρμακείου Αθηνών. 1 

Τροποποίηση της υπ’ αριθμ. 5024/120/17-2-2014 (ΦΕΚ 
Β' 439) κοινής υπουργικής απόφασης «Πρόγραμ¬ 
μα επιχορήγησης επιχειρήσεων για την πρόσληψη 
10.000 ωφελούμενων των δράσεων «Τοπικά σχέ¬ 
δια για την απασχόληση, προσαρμοσμένα στις 
ανάγκες των τοπικών αγορών εργασίας - ΤοπΣΑ» 
και «Τοπικές δράσεις κοινωνικής ένταξης για ευ¬ 


άλωτες ομάδες - ΤοπΕΚΟ». 2 

Έγκριση συντελεστών απωλειών δικτύου. 3 


Διεύρυνση-Συμπλήρωση της Ομάδας Εργασίας Συμ¬ 
βουλευτικού χαρακτήρα για την «Υποστήριξη υλο¬ 
ποίησης δράσεων Μαθητείας» στο πλαίσιο του 
Προγράμματος «Επαναπροσδιορισμός του Επι¬ 


χειρησιακού Μοντέλου του ΟΑΕΔ. 4 

Έγκριση υπερωριακής απασχόλησης και απασχόλη¬ 
σης για την συμπλήρωση της υποχρεωτικής εβδο¬ 
μαδιαίας εργασίας υπαλλήλων του ΕΛ.Γ.Α. 5 

Καθιέρωση υπερωριακής απασχόλησης τακτικού 
προσωπικού της Δημοτικής Επιχείρησης και Απο¬ 
χέτευσης Εορδαίας (Δ.Ε.ΥΑΕ.) έτους 2015. 6 


ΑΠΟΦΑΣΕΙ Σ 

Αριθμ. Φ.004.2/100/42942/Σ.466 (1) 

Ίδρυση και Λειτουργία Υποκαταστήματος του 
Στρατιωτικού Φαρμακείου Αθηνών. 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 


α. Το Ν.Δ 107 της 14/17 Φεβ 1969 «Περί διατάξεων 
τινών αφοροσών την Υγειονομική Υπηρεσία του Στρα¬ 
τεύματος» (ΦΕΚ 28 Α'), όπως αυτός τροποποιήθηκε με 
το άρθρο 17 παρ. 2 του Ν. 2743/1999. 

β. Το Ν. 301/1976 «Περί της εις την Εφημερίδα της 
Κυβερνήσεως Δημοσιευόμενης Ύλης και ρυθμίσεως 
θεμάτων αναφερομένων εις την έκδοσιν και κυκλοφο¬ 
ρίας ταύτης» (ΦΕΚ 91/20-4-1976, τ.Α'). 

γ. Τον Ν. 2292/1995 (ΦΕΚ Α' 35) «Οργάνωση και λειτουρ¬ 
γία Υπουργείου Εθνικής Άμυνας, διοίκηση και έλεγχος 


των Ενόπλων Δυνάμεων» όπως αυτός τροποποιήθηκε 
με το Ν. 3383/2010 (ΦΕΚ Α' 167) «Υπηρεσιακή εξέλιξη και 
ιεραρχία των Ενόπλων Δυνάμεων - θέματα διοίκησης 
των Ενόπλων Δυνάμεων, Στρατολογίας». 

δ. Τον Ν. 1558/1985 (ΦΕΚ Α' 137) άρθρο 29Α, που προ¬ 
στέθηκε με το άρθρο 27 του Ν. 2081/1992 (ΦΕΚ Α' 154), 
όπως αυτός τροποποιήθηκε με το άρθρο 1 παρ. 2 του 
Ν. 2469/1997 (ΦΕΚ Α' 38), ότι από την παρούσα απόφαση 
δεν προκαλείται επιβάρυνση σε βάρος του Κρατικού 
Προϋπολογισμού. 

ε. Τον Ν. 3469/2006 (ΦΕΚ Α' 131) «Εθνικό Τυπογραφείο, 
Εφημερίδα της Κυβερνήσεως». 

στ. Υπ. Αριθμ. 46 Γνωμάτευση της 8ης/11 Απρ 14 Συνε¬ 
δρίασης του ΑΣΣ., αποφασίζουμε: 

Την ίδρυση και λειτουργία Υποκαταστήματος του 
Στρατιωτικού Φαρμακείου Αθηνών στην Θεσσαλονίκη 
εντός του 424 ΓΣΝΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2014 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αριθμ. οικ. 49635/687 (2) 

Τροποποίηση της υπ’ αριθμ. 5024/120/17-2-2014 (ΦΕΚ 
Β' 439) κοινής υπουργικής απόφασης «Πρόγραμμα 
επιχορήγησης επιχειρήσεων για την πρόσληψη 10.000 
ωφελούμενων των δράσεων «Τοπικά σχέδια για την 
απασχόληση, προσαρμοσμένα στις ανάγκες των τοπι¬ 
κών αγορών εργασίας - Τ οπΣΑ» και «Τ οπικές δράσεις 
κοινωνικής ένταξης για ευάλωτες ομάδες - ΤοπΕΚΟ». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 29τουΝ.1262/1982(ΦΕΚ70Α') 
«Για την παροχή κινήτρων ενίσχυσης της οικονομικής 
και περιφερειακής ανάπτυξης της χώρας και τροποποί¬ 
ησης συναφών διατάξεων» όπως ισχύει. 

2. Τις διατάξεις των άρθρων 25, 29 και 34 του Ν. 4144/ 
2013 «Αντιμετώπιση της παραβατικότητας στην Κοινω- 

νική Ασφάλιση και στην αγορά εργασίας και λοιπές 
διατάξεις αρμοδιότητας του Υπουργείου Εργασίας, Κοι¬ 
νωνικής Ασφάλισης και Πρόνοιας» (ΦΕΚ 88 Α'). 

3. Τις διατάξεις του Ν. 3614/2007 και ιδιαίτερα των 
άρθρων 4 παρ. 1, 10 παρ. 5 και άρθρο 14 «Διαχείριση, 
έλεγχος και εφαρμογή αναπτυξιακών παρεμβάσεων για 
την προγραμματική περίοδο 2007-2013» (ΦΕΚ 267 Α'), 
όπως έχει τροποποιηθεί και ισχύει. 

4. Τις διατάξεις του άρθρου 22 παρ. 3 του Ν. 2362/1995 
«Περί Δημόσιου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247 Α'), όπως έχει 
τροποποιηθεί και ισχύει, καθώς και αυτές των άρθρων 
20 και 77 του Ν. 4270/2014 «Αρχές Δημοσιονομικής Δια¬ 
χείρισης και εποπτείας - δημόσιο λογιστικό και άλλες 
διατάξεις» (ΦΕΚ Α' 143). 

5. Τις διατάξεις του άρθρου 90 του «Κώδικα για την Κυ¬ 
βέρνηση και τα Κυβερνητικά όργανα» που κυρώθηκε με το 
άρθρο πρώτο του Π.Δ. 63/2005 (ΦΕΚ 98 Α'), όπως ισχύει. 

6. Τις διατάξεις του Π.Δ. 113/2014 «Οργανισμός του 
Υπουργείου Εργασίας, Κοινωνικής Ασφάλισης και Πρό¬ 
νοιας» (ΦΕΚ 180 Α'), όπως έχει τροποποιηθεί και ισχύει. 

7. Τις διατάξεις του Π.Δ. 86/21-6-2012 «Διορισμός 
Υπουργών, Αναπληρωτών Υπουργών και Υφυπουργών» 
(ΦΕΚ 141 Α'). 

8. Τις διατάξεις του Π.Δ 113/2010 «Ανάληψη υποχρεώ¬ 
σεων από τους διατάκτες» (ΦΕΚ 194 Α'). 

9. Τις διατάξεις του Π.Δ 118/25-06-2013 (ΦΕΚ 152 Α') 
«Τροποποίηση του π.δ. 85/2012 (Α' 141) -Ίδρυση Υπουρ¬ 
γείου Υποδομών, Μεταφορών και Δικτύων και Υπουρ¬ 
γείου Πολιτισμού και Αθλητισμού και μετονομασία των 
Υπουργείων Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης, και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως. 

10. Τις διατάξεις του Π.Δ. 119/25-06-2013 (ΦΕΚ 153 Α') 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

11. Τις διατάξεις του Π.Δ. 158/3-11-2014 (ΦΕΚ 240 Α') 
«Διορισμός Υπουργών». 

12. Τη με αριθμό Υ48/9.7.2012 (ΦΕΚ 2105 Β') απόφαση του 
Πρωθυπουργού «Καθορισμός αρμοδιοτήτων στον Ανα¬ 
πληρωτή Υπουργού Οικονομικών Χρήστου Σταϊκούρα». 

13. Τη με αριθμ. 2.475/0ικ.3.33/10-1-2012 κοινή Υπουργική 
απόφαση περί του Συστήματος Διαχείρισης, Αξιολόγη¬ 
σης, Παρακολούθησης Ελέγχου και Διαδικασία Εφαρ¬ 
μογής για τις δράσεις 7 και 3 (ΦΕΚ Β' 16). 

14. Την υπ’ αριθμ. 5024/120/17-2-2014 (ΦΕΚ Β' 439) κοινή 
υπουργική απόφαση των Υπουργών Εργασίας, Κοινωνι¬ 
κής Ασφάλισης και Πρόνοιας, Οικονομικών, Ανάπτυξης 
και Ανταγωνιστικότητας «Πρόγραμμα επιχορήγησης επι¬ 
χειρήσεων για την πρόσληψη 10.000 ωφελούμενων των 
δράσεων «Τοπικά σχέδια για την απασχόληση, προσαρ¬ 
μοσμένα στις ανάγκες των τοπικών αγορών εργασίας - 
ΤοπΣΑ» και «Τοπικές δράσεις κοινωνικής ένταξης για 
ευάλωτες ομάδες - ΤοπΕΚΟ». 

15. Την υπ’ αριθμ. 2385/29.7.2014 απόφαση του Δ.Σ. 
του ΟΑΕΔ (αρ. συνεδρ.39/29-7-2014), η οποία μας δια¬ 
βιβάστηκε με το υπ’ αριθμ.65541/30.7.2014 έγγραφο του. 

16. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη εις βάρος 
του Προϋπολογισμού του ΟΑΕΔ και του κρατικού προ¬ 
ϋπολογισμού, αποφασίζουμε: 


1. Την τροποποίηση της υπ’ αριθμ. 5024/120/17-2-2014 
(ΦΕΚ Β' 439) κοινής υπουργικής απόφασης [Πρόγραμμα 
επιχορήγησης επιχειρήσεων για την πρόσληψη 10.000 
ωφελούμενων των δράσεων «Τοπικά σχέδια για την απα¬ 
σχόληση, προσαρμοσμένα στις ανάγκες των τοπικών 
αγορών εργασίας - ΤοπΣΑ» και «Τοπικές δράσεις κοινω¬ 
νικής ένταξης για ευάλωτες ομάδες - ΤοπΕΚΟ»] ως εξής: 

Αντικαθίσταται η παράγραφος 1 «Δικαιούχοι - Επιχει¬ 
ρήσεις» του άρθρου 4 ως εξής: 

«1. Δικαιούχοι - Επιχειρήσεις 

Δικαιούχοι είναι όλες οι ιδιωτικές επιχειρήσεις και 
γενικά οι εργοδότες του ιδιωτικού τομέα, που ασκούν 
οικονομική δραστηριότητα. 

Επίσης δικαιούχοι είναι και οι Κοινωνικές Συνεταιρι¬ 
στικές Επιχειρήσεις (ΚοινΣεπ) που έχουν ιδρυθεί στα 
πλαίσια των δράσεων ΤοπΣΑ ή ΤοπΕΚΟ κι επιθυμούν 
να προσλάβουν με το πρόγραμμα απλά μέλη τους ως 
εργαζόμενους. 

Στο πρόγραμμα εντάσσονται οι επιχειρήσεις που δεν 
έχουν προβεί, κατά τη διάρκεια του τριμήνου πριν την 
ημερομηνία της αίτησης (ημερολογιακά) για υπαγωγή 
στο πρόγραμμα, σε μείωση προσωπικού. 

Επισημαίνεται ότι ως μείωση προσωπικού θεωρείται 
η καταγγελία της σύμβασης εργασίας, όπως επίσης και 
η εθελούσια έξοδος που γίνεται με πρωτοβουλία του 
εργοδότη, μέσω προγραμμάτων παροχής οικονομικών 
κυρίως κινήτρων εθελούσιας εξόδου. 

Επίσης δεν είναι δυνατή η υπαγωγή των επιχειρήσεων 
που έχουν προβεί κατά τη διάρκεια του τριμήνου πριν 
την αίτηση υπαγωγής στο πρόγραμμα, σε αλλαγή του 
καθεστώτος απασχόλησης του προσωπικού της, από 
πλήρη σε μερική απασχόλησης ή σε εκ περιτροπής 
απασχόληση κ,λπ. 

Δεν θεωρείται μείωση η οικειοθελής αποχώρηση, η 
λήξη σύμβασης ορισμένου χρόνου, η καταγγελία σύμβα¬ 
σης εργασίας λόγω συνταξιοδότησης και η καταγγελία 
σύμβασης εργασίας ορισμένου χρόνου πριν τη λήξη 
της που οφείλεται σε σπουδαίο λόγο που αφορά στον 
εργαζόμενο, εφόσον προσκομίζονται τα απαραίτητα 
δικαιολογητικά. 

Οι ανωτέρω προϋποθέσεις ισχύουν και για το χρονικό 
διάστημα από την ημερομηνία υποβολής της ηλεκτρο¬ 
νικής αίτησης για υπαγωγή μέχρι και την ημερομηνία 
έκδοσης της εγκριτικής απόφασης και αφορούν και στις 
επιχειρήσεις που δημιουργήθηκαν μετά από μεταβίβαση 
ή εκμίσθωση ή αλλαγή νομικής μορφής ή διάλυση και 
επαναλειτουργία ή δημιουργία νέας επιχείρησης από 
τους ίδιους εταίρους στον ίδιο ή σε άλλο χώρο με το 
αυτό αντικείμενο δραστηριότητας. 

Δεν υπάγονται: 

> Όλες οι επιχειρήσεις που διέπονται, όσον αφορά 
την πρόσληψη του προσωπικού τους, από τις διατάξεις 
του Ν. 2190/1994 (ΦΕΚ 28/Α'/03.03.1994) και του Ν. 3812 
(ΦΕΚ 234/Α'/28.12.2009). 

> Τα νυχτερινά κέντρα. 

> Οι επιχειρήσεις προώθησης προϊόντων και παροχής 
υπηρεσιών μέσω τηλεφώνου (ΙθΙβιτιει^θϋηςι). 

> Οι εποχικές επιχειρήσεις για το εποχικό προσωπικό 
τους. 

> Οι συστεγαζόμενες επιχειρήσεις. 

> Τα υποκαταστήματα ή τα γραφεία που έχουν την 
έδρα τους στο εξωτερικό. 

> Εξωχώριες εταιρείες όπως και επιχειρήσεις που 
στην εταιρική τους σύνθεση συμμετέχουν εξωχώριες 
εταιρείες. 

> Τα ΚΤΕΛ, ΚΤΕΛ ΑΕ και οι ιδιοκτήτες ή και οι συνι¬ 
διοκτήτες ενταγμένων σε αυτά. 

> Σύλλογοι και σωματεία που δεν ασκούν οικονομική 
δραστηριότητα. 

> Οι επιχειρήσεις που δεν διαθέτουν αυτοτελή επαγ¬ 
γελματική έδρα ή όταν η έδρα είναι η οικία του εργο¬ 
δότη (π.χ. ασφαλιστές, λογιστές, πολιτικοί μηχανικοί, 
κ.λπ.) εκτός των επιχειρήσεων που λόγω της φύσης 
της δραστηριότητας τους απασχολούν το προσωπι¬ 
κό εκτός του χώρου της έδρας τους (π.χ. υπηρεσίες 
εκμετάλλευσης φορτηγών, υπηρεσίες εκμετάλλευσης 
ταξί κ.λπ.). 

> Οι επιχειρήσεις που δραστηριοποιούνται στον το¬ 
μέα της αλιείας (από την πρωτογενή αλιεία και την 
υδατοκαλλιέργεια έως την τελική διάθεση και εμπορία 
των προϊόντων της στην αγορά π.χ. ιχθυοπωλεία), στον 
τομέα του άνθρακα (π.χ. εταιρείες εξόρυξης, ορυχεία), 
στην πρωτογενή παραγωγή γεωργικών προϊόντων 
(όπως ορίζεται στο άρθρο 2 παράγραφος 2 του κα¬ 
νονισμού (ΕΚ) αριθ. 1857/2006) (φυτικών και ζωικών), οι 
επιχειρήσεις που ασχολούνται με την μεταπώληση σε 
μεταπράτες ή εμπόρους και η επιχορήγηση μετακυλύει 
στους παραγωγούς, άμεσα ή έμμεσα [οι δραστηριό¬ 
τητες στην γεωργική εκμετάλλευση (φυτικό και ζωικό 
κεφάλαιο), οι οποίες είναι απαραίτητες προκειμένου να 
προετοιμασθεί το προϊόν για την πρώτη πώληση (π.χ. 
συγκομιδή, κοπή και αλώνισμα των σιτηρών, συσκευασία 
των αυγών)]. 

> Όταν το αντικείμενο εργασιών μίας επιχείρησης 
είναι σύνθετο και το ένα από τα αντικείμενα εξαιρείται 
του προγράμματος. 

> Επιχειρήσεις εις βάρος των οποίων εκκρεμεί ανά¬ 
κτηση προηγούμενων κρατικών ενισχύσεων. 

> Οι επιχειρήσεις που δημιουργήθηκαν μετά από 
μεταβίβαση ή αλλαγή νομικής μορφής ή διάλυση ή/ 
και επαναλειτουργία ή δημιουργία νέας επιχείρησης 
ή εκμίσθωση από τους ίδιους εταίρους στον ίδιο ή 
σε άλλο χώρο με το αυτό αντικείμενο δραστηριότη¬ 
τας. Οι επιχειρήσεις που δημιουργήθηκαν μετά από 
μεταβίβαση ή αλλαγή νομικής μορφής ή διάλυση και 
επαναλειτουργία ή δημιουργία νέας επιχειρήσεις ή 
εκμίσθωση από άλλους εταίρους ή εργοδότες στον 
ίδιο χώρο με το αυτό αντικείμενο δραστηριότητας. Σε 
αυτές τις περιπτώσεις οι επιχειρήσεις εντάσσονται για 
τον επιπλέον αριθμό θέσεων που είχε η προηγούμενη 
επιχείρηση. 

> Οι επιχειρήσεις που χαρακτηρίζονται ως προβλη¬ 
ματικές. 

> Δεν μπορούν να επανενταχθούν επιχειρήσεις, οι 
οποίες δεν ολοκλήρωσαν το παρόν πρόγραμμα λόγω οι- 
κειοθελούς αποχώρησης του επιχορηγούμενου ατόμου, 
για ίσο αριθμό θέσεων με αυτόν που δεν ολοκλήρωσαν 
το πρόγραμμα. Αντιθέτως εντάσσονται όσες επιχειρή¬ 
σεις κατέθεσαν εντολή κενής θέσης και η αρμόδια Υπη¬ 
ρεσία δεν υπέδειξε άτομο λόγω έλλειψης ειδικότητας». 

2. Κατά τα λοιπά η υπ’ αριθμ. 5024/120/17-2-2014 (ΦΕΚ 
Β' 439) κοινή υπουργική απόφαση ισχύει ως έχει. 

3. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΣΚΡΕΚΑΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 752/2014 (3) 

Έγκριση συντελεστών απωλείων δικτύου. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίασή 18η Δεκεμβρίου 2014) 

Λαμβάνοντας υπόψη: 

1. Τις διατάξεις του Ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις», ΦΕΚ Α' 179/22.08.2011, 
όπως ισχύει. 

2. Τις διατάξεις του Κώδικα Διαχείρισης του Συστή¬ 
ματος (ΦΕΚ Β' 103/31.1.2012), και ιδίως τις διατάξεις του 
Αρθρου 126 παράγραφος (4) του Κώδικα αυτού. 

3. Τις διατάξεις του Εγχειριδίου Διαχείρισης Μετρήσε¬ 
ων και Περιοδικής Εκκαθάρισης Προμηθευτών Δικτύου 
(ΦΕΚ Β' 1463/14.6.2013). 

4. Το υπ’ αριθμ. Γ.ΔΝΣ/4962/15.11.2005 έγγραφο ΔΕΗ ΑΕ 
σχετικά με την εκτίμηση των συντελεστών απωλειών 
του Δικτύου (ΡΑΕ/Ι-32728/16.11.05). 

5. Την υπ’ αριθμ. 17/2006 απόφαση ΡΑΕ με θέμα «Αριθ¬ 
μητικές τιμές Συντελεστών Απωλειών Δικτύου». 

6. Το υπ’ αριθμ. ΓρΔ/3712/27.09.11 έγγραφο ΔΕΗ ΑΕ 
σχετικά με θέματα μέτρησης της κατανάλωσης ηλε¬ 
κτρικής ενέργειας (ΡΑΕ/Ι-144296/27.09.11). 

7. Το υπ’ αριθμ. ΓρΔ/3765/29.09.11 έγγραφο ΔΕΗ ΑΕ 
σχετικά με τον απολογισμό δαπανών του Δικτύου Δια¬ 
νομής για την περίοδο 2004-2009 (Ρ ΑΕ/Ι -144454/29.09.11). 

8. Το υπ’ αριθμ. 0-50699/2.4.2012 έγγραφο ΡΑΕ με θέμα 
«Συντελεστές απωλειών του Δικτύου Διανομής». 

9. Το υπ’ αριθμόν ΓρΔ/7118/27.12.2013 έγγραφο ΔΕΔΔΗΕ 
ΑΕ με θέμα «Υποβολή μελέτης εκτίμησης των συντελε¬ 
στών απωλειών του Δικτύου» (ΡΑΕ/Ι-179377/30.12.2013). 

10. Το υπ’ αριθμ. 0-59601/19.9.2014 έγγραφο ΡΑΕ με 
θέμα «Επικαιροποίηση συντελεστών απωλειών του 
Δικτύου Διανομής». 

11. Το από 11.11.2014 έγγραφο ηλεκτρονικού ταχυδρο¬ 
μείου ΔΕΔΔΗΕ ΑΕ με θέμα «Επικαιροποιημένη μελέτη 
απωλειών Δικτύου» (ΡΑΕ/Ι-190884/12.12.2014). 

12. Το υπ’ αριθμ. ΓρΔ/12098/27.11.2014 έγγραφο ΔΕΔΔΗΕ 
ΑΕ με θέμα «Υποβολή μελέτης εκτίμησης των συντε¬ 
λεστών απωλειών του Δικτύου» (ΡΑΕ/Ι-190523/2.12.2014). 

13. Το γεγονός ότι από τις διατάξεις τις παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Σκέφτηκε ως εξής: 

Επειδή σύμφωνα με το άρθρο 126 παρ. 4 του Κώδι¬ 
κα Διαχείρισης του Συστήματος ορίζεται ότι «Ο Δια¬ 
χειριστής του Δικτύου καθορίζει τους συντελεστές 
απωλειών Δικτύου βάσει ειδικής μελέτης, στην οποία 
υπολογίζονται οι μέσες απώλειες σύμφωνα με τα στα- 

τιστικά στοιχεία λειτουργίας του Δικτύου κατά τα δύο 
προηγούμενα έτη. Οι συντελεστές απωλειών Δικτύου 
εγκρίνονται από τη ΡΑΕ και ισχύουν από την έναρξη 
του επόμενου ημερολογιακού έτους και για δύο (2) του¬ 
λάχιστον συνεχή έτη». 

Επειδή η ΡΑΕ, με την υπ’ αριθμόν 17/2006 απόφασή 
της (σχετικό 5) ενέκρινε τους συντελεστές απωλειών 
του Δικτύου με ισχύ τουλάχιστον έως και το έτος 2007. 

Επειδή η ΡΑΕ, σε συνέχεια ενημέρωσής της από τον 
Διαχειριστή του Δικτύου για την επικείμενη επανεξέτα¬ 
ση των συντελεστών απωλειών δικτύου (σχετικό 6) και 
λόγω σημαντικής διαφαινόμενης μείωσης στις απώλειες 
Δικτύου τη διετία 2009-2010 (σχετικό 7), ζήτησε από τον 
Διαχειριστή του Δικτύου (σχετικό 8) επικαιροποιημένη 
μελέτη και εισήγηση για τις αριθμητικές τιμές των συ¬ 
ντελεστών απωλειών του Δικτύου Διανομής, προκειμέ- 
νου αυτοί να τεθούν σε ισχύ από 1.1.2013. 

Επειδή ο Διαχειριστής του Δικτύου υπέβαλλε (σχε¬ 
τικό 9) επικαιροποιημένη μελέτη και εισήγηση για τον 
καθορισμό των συντελεστών απωλειών του Δικτύου με 
αναφορά στη διετία 2011 και 2012. 

Επειδή η ως άνω μελέτη υποβλήθηκε την 30.12.2013, 
ως εκ τούτου δεν ήταν δυνατό να εγκριθεί εγκαίρως 
προκειμένου να τεθεί σε εφαρμογή από 1.1.2014. Περαιτέ¬ 
ρω, καθώς η μελέτη βασιζόταν σε στοιχεία λειτουργίας 
του Δικτύου για τα έτη 2011 και 2012 δεν ήταν δυνατό 
να εφαρμοσθεί από 1.1.2015. Για τους λόγους αυτούς 
ζητήθηκε από τον Διαχειριστή του Δικτύου (σχετικό 10) 
να υποβάλλει νέα μελέτη που θα βασίζεται σε στοιχεία 
απωλειών δικτύου κατά τα έτη 2012 και 2013, προκει¬ 
μένου οι συντελεστές απωλειών που θα προκύψουν 
από αυτήν να τεθούν σε ισχύ από 01.01.2015. Περαιτέ¬ 
ρω, παρατηρώντας ότι οι υπολογιζόμενες βάσει της 
ως άνω μελέτης μέσες απώλειες ενέργειας για τα έτη 
2011 και 2012 εμφανίζονταν αρκετά υψηλότερες από τις 
αντίστοιχες απώλειες των ετών 2009-2010 (σχετικό 7) 
ζητήθηκε από τον Διαχειριστή να εξετάσει τις σχετικές 
παραδοχές και εκτιμήσεις της μελέτης. 

Επειδή ο Διαχειριστής του Δικτύου υπέβαλλε στη ΡΑΕ 
νεότερα στοιχεία αναφορικά με τις εκτιμήσεις των μέ¬ 
σων απωλειών ενέργειας τα έτη 2009 και 2010 (σχετι¬ 
κό 11). Σύμφωνα με τα όσα αναφέρει ο Διαχειριστής, 
οι μέσες απώλειες ενέργειας στο Δίκτυο προέκυπταν 
σημαντικά χαμηλότερες σε σχέση με την περίοδο 2003- 
2008 (σχετικό 7) καθώς είχαν βασισθεί σε μη οριστικά 
στοιχεία ετήσιων καταναλώσεων ενώ επίσης δεν είχε 
ληφθεί υπόψη το σύνολο των εγχύσεων στο Δίκτυο. 

Επειδή ο Διαχειριστής του Δικτύου υπέβαλλε επικαι- 
ροποιημένη μελέτη και εισήγηση για τον καθορισμό 
των συντελεστών απωλειών του Δικτύου με αναφορά 
στις μέσες απώλειες ενέργειας τα έτη 2012 και 2013 
(σχετικό 12). Σύμφωνα με τη μελέτη αυτή οι συνολικές 
απώλειες του Διασυνδεδεμένου Δικτύου εκτιμώνται 
σε ποσοστό 6,5% επί της συνολικής εισερχόμενης σε 
αυτό ενέργειας (μέση τιμή ετών 2012 και 2013). Από το 
σύνολο αυτό των απωλειών, 2,5% (επί της συνολικής 
εισερχόμενης στο Δίκτυο ενέργειας) αντιστοιχεί στις 
απώλειες επί του Δικτύου Μέσης Τάσης (ΜΤ) και 4,0% 
(επί της συνολικής εισερχόμενης στο Δίκτυο ενέργειας) 
στις απώλειες επί του Δικτύου Χαμηλής Τάσης (ΧΤ) 
στις οποίες συμπεριλαμβάνονται οι μη τεχνικές απώ¬ 
λειες (1,1% επί της συνολικής εισερχόμενης στο Δίκτυο 


ενέργειας). Τα στοιχεία αυτά, λαμβάνοντας υπόψη και 
τα νεότερα στοιχεία για τις μέσες απώλειες των ετών 
2009 και 2010, κρίνονται επαρκώς τεκμηριωμένα και 
γίνονται αποδεκτά. 

Επειδή, βάσει των στοιχείων και των υπολογισμών της 
μελέτης του Διαχειριστή του Δικτύου, σε συμφωνία με 
τη σχετική μεθοδολογία της απόφασης ΡΑΕ 17/2006, 
προκύπτουν οι αριθμητικές τιμές των συντελεστών 
προσαύξησης λόγω απωλειών Δικτύου, ώστε οι κατα- 
ναλισκόμενες ανά επίπεδο τάσης ποσότητες ενέργειας 
να ανάγονται στο όριο μεταξύ Συστήματος και Δικτύου, 
ως ακολούθως: 

α) Συντελεστής προσαύξησης λόγω απωλειών στη ΜΤ 
(ΣΠΑ.ΜΤ), το γινόμενο του οποίου με τις μετρούμενες 
στις εξόδους του Δικτύου ΜΤ ποσότητες ενέργειας, απο¬ 
δίδει τις απώλειες ενέργειας επί του Δικτύου ΜΤ: 2,56%. 

β) Συντελεστής προσαύξησης λόγω απωλειών στη ΧΤ 
(ΣΠΑ_ΧΤ), το γινόμενο του οποίου με την μετρούμενη 
κατανάλωση ενέργειας από Πελάτες ΧΤ, αποδίδει τις 
απώλειες ενέργειας επί του Δικτύου ΧΤ: 5,70%. 

γ) Συντελεστής προσαύξησης των καταναλώσεων υπό 
ΜΤ λόγω απωλειών Δικτύου, το γινόμενο του οποίου με 
καταναλισκόμενες υπό μέση τάση ποσότητες ενέργειας 
δίνει τις αντίστοιχες ποσότητες ενέργειας που εγχέ¬ 
ονται στο Δίκτυο από το Σύστημα: 1,0256 (=1+ΣΠΑ_ΜΤ). 

δ) Συντελεστής προσαύξησης καταναλώσεων υπό 
ΧΤ λόγω απωλειών Δικτύου, το γινόμενο του οποίου 
με καταναλισκόμενες υπό χαμηλή τάση ποσότητες 
ενέργειας δίνει τις αντίστοιχες ποσότητες ενέργει¬ 
ας που εγχέονται στο Δίκτυο από το Σύστημα: 1,0841 
[=(1+ΣΠΑ_ΜΤ)χ(1+ΣΠΑ_ΧΤ)], αποφασίζει: 

1. Στο πλαίσιο των αρμοδιοτήτων της κατά το Αρθρο 
126 παράγραφος (4) του Κώδικα Διαχείρισης του Συστή¬ 
ματος, εγκρίνει τις αριθμητικές τιμές των συντελεστών 
απωλειών του Δικτύου, οι οποίοι αντιστοιχούν στους ως 
άνω συντελεστές προσαύξησης λόγω απωλειών ώστε 
οι καταλισκόμενες ανά επίπεδο τάσης ποσότητες ενέρ¬ 
γειας να ανάγονται στο όριο μεταξύ Συστήματος και 
Δικτύου, ως εξής: 

α) Για τους Πελάτες οι εγκαταστάσεις των οποίων 
συνδέονται στη Μέση Τάση του διασυνδεδεμένου με 
το Σύστημα Δικτύου: 1,0256. 

β) Για τους Πελάτες οι εγκαταστάσεις των οποίων 
συνδέονται στη Χαμηλή Τάση του διασυνδεδεμένου με 
το Σύστημα Δικτύου: 1,0841. 

2. Οι ως άνω συντελεστές προσαύξησης εφαρμόζονται 
επί της μετρούμενης κατανάλωσης ενέργειας, ενιαία 
μεταξύ των Πελατών κάθε επιπέδου τάσης σύνδεσης 
(ήτοι μεταξύ Πελατών Μέσης ή Χαμηλής Τάσης) για 
όλες τις ημέρες και ώρες του έτους, και για όλη την 
ηπειρωτική χώρα και τα ηλεκτρικώς διασυνδεδεμένα 
με αυτήν νησιά. 

3. Η ισχύς της παρούσας άρχεται την 1η Ιανουάριου 
2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2014 

Ο Πρόεδρος 
ΝΙΚΟΛΑΟΣ ΒΑΣΙΛΑΚΟΣ 

Αριθμ. 110286 (4) 

Διεύρυνση-Συμπλήρωση της Ομάδας Εργασίας Συμβου¬ 
λευτικού χαρακτήρα για την «Υποστήριξη υλοποίη¬ 
σης δράσεων Μαθητείας» στο πλαίσιο του Προγράμ¬ 
ματος «Επαναπροσδιορισμός του Επιχειρησιακού 
Μοντέλου του ΟΑΕΔ. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Το Αρθρο 8 του Β.Δ. 803/1970. 

2. Τις διατάξεις των Β.Δ. 404 και 405/71. 

3. Τις διατάξεις του Ν. 2956/2001 «Περί Οργανώσεως 
και Διοικήσεως του Οργανισμού Απασχόλησης Εργα¬ 
τικού Δυναμικού». 

4. Τις διατάξεις του Ν. 4144/2013 (ΦΕΚ 88/18-4-2013). 

5. Το Ν. 4186/2013 (ΦΕΚ Α' 193/17-9-2013) για τη Δευ¬ 
τεροβάθμια Επαγγελματική Εκπαίδευση και Κατάρτιση. 

6. Το υπογεγραμμένο Σύμψωνο Συνεργασίας (από 
22.11.2012) που αφορά στο Πρόγραμμα «Επαναπροσδιο¬ 
ρισμός του Επιχειρησιακού Μοντέλου του ΟΑΕΔ.». 

7. Το Σχέδιο Δράσης του Προγράμματος «Επαναπροσ¬ 
διορισμός του Επιχειρησιακού Μοντέλου του ΟΑΕΔ». 

8. Το αρ. 1367/6-12-2013 έγγραφο του Διοικητή ΟΑΕΔ. 

9. Τα απαντητικά έγγραφα για τον ορισμό των εκπρο¬ 
σώπων των κοινωνικών εταίρων και των άλλων εμπλε¬ 
κόμενων φορέων. 

10. Το γεγονός ότι από την παρούσα απόφαση δεν 
προκύπτει καμία δαπάνη, αποφασίζουμε: 

Τη διεύρυνση-συμπλήρωση της υπ’ αριθ. 21976/13.3.2014 
(ΦΕΚ 1217 Β'/2014) απόφασης Διοικητή σχετικά με τη σύ¬ 
σταση Ομάδας Εργασίας συμβουλευτικού χαρακτήρα για 
την «Υποστήριξη υλοποίησης δράσεων Μαθητείας» στο 
πλαίσιο του Προγράμματος «Επαναπροσδιορισμός του 
Επιχειρησιακού Μοντέλου του ΟΑΕΔ» με τα παρακάτω 
μέλη: 

1. Δέδε Ιωάννα, Διευθύντρια Πιστοποίησης Προσόντων 
ΕΟΠΠΕΠ, Μέλος με αναπληρώτρια την Μπάσδρα Πα¬ 
ρασκευή, Προϊσταμένη Τμήματος Πιστοποίησης Προ¬ 
σόντων ΕΟΠΠΕΠ. 

2. Μπαμπά Μαρία, Επιστημονική συνεργάτη του ΙΕΠ, Μέ¬ 
λος με αναπληρωτή τον Βάϊο Τσιλίκα, στέλεχος του ΙΕΠ. 

3. Αθηνά Διακουμάκου, Προϊσταμένη της Διεύθυνσης 
Απασχόλησης του Υπουργείου Εργασίας, Κοινωνικής 
Ασφάλισης και Πρόνοιας, Μέλος με αναπληρώτρια 
τη Χριστίνα Λεβεντάκου, υπάλληλο της Διεύθυνσης 
Απασχόλησης. 

4. Βαγιωνά Άννα, Σύμβουλο του Διοικητή ΟΑΕΔ, Μέλος. 

Η Ομάδα Εργασίας είναι μη αμειβόμενη. Κατά τα λοιπά 

ισχύει η υπ’ αριθ. 21976/13-3-2014 απόφαση Διοικητή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλιμος, 18 Δεκεμβρίου 2014 
Ο Διοικητής 

ΘΕΟΔΩΡΟΣ ΑΜΠΑΤΖΟΓΛΟΥ 


Αριθμ. 229/18-12-2014 (5) 

Έγκριση υπερωριακής απασχόλησης και απασχόλησης 
για την συμπλήρωση της υποχρεωτικής εβδομαδιαίας 
εργασίας υπαλλήλων του ΑΛ.Γ.Α. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ (ΕΛ.Γ.Α.) 

Έχοντας υπόψη: 

1. Τις διατάξεις του Ν. 1790/1988 (134 Α'), όπως ισχύει 
σήμερα. 

2. Τις διατάξεις του Ν. 3877/2010 (160 Α') «Σύστημα 
προστασίας και ασφάλισης της αγροτικής δραστηριό¬ 
τητας», όπως ισχύει σήμερα. 

3. Τις διατάξεις του άρθρου 20 του Ν. 4024/2011 (ΦΕΚ 
226 Α'), «Συνταξιοδοτικές ρυθμίσεις, ενιαίο μισθολόγιο- 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015», όπως ισχύουν σήμερα. 

4. Τις διατάξεις της περ. 12 της υποπαραγράφου Γ. 1. 
της παραγράφου Γ του άρθρου πρώτου του Ν. 4093/2012 
(ΦΕΚ 222 Α'), «Εγκριση Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016 -Επείγοντα Μέτρα 
Εφαρμογής του Ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016». 

5. Τις υπ’ αριθ. οικ. 2/85127/0022/22-11-2012 και οικ. 
2/78400/0022/14-11-2011 εγκυκλίους του Υπουργείου 
Οικονομικών σχετικά με -κοινοποίηση μισθολογικών 
διατάξεων και παροχή οδηγιών για την εφαρμογή των 
διατάξεων του Δεύτερου κεφαλαίου του Ν. 4024/2011 
(ΦΕΚ 226 Α'). 

6. Το από 12-12-2014 Πρακτικό Συμφωνίας Διευθέτησης 
Χρόνου Εργασίας μεταξύ του ΕΛ.Γ.Α. και του Πανελλή¬ 
νιου Συλλόγου Εργαζομένων ΕΛ.Γ.Α. 

7. Το γεγονός ότι από την εφαρμογή της απόφασης 
αυτής προκαλείται συνολική δαπάνη ύψους εκατόν τρι¬ 
ών χιλιάδων (103.000,00) ευρώ περίπου, σε βάρος του 
προϋπολογισμού του ΕΛ.Γ.Α. έτους 2014 στον οποίο 
έχουν εγγράφει οι σχετικές πιστώσεις με τα στοιχεία 
Κ.Λ. 60.00.020 και Κ.Λ. 60.06.020. 

8. Το υπ’ αριθ. 226/12-12-2014 εισηγητικό σημείωμα της 
Διεύθυνσης Διοικητικού του ΕΛ.Γ.Α. 

9. Την προφορική εισήγηση του Προέδρου και τις γνώ¬ 
μες των μελών του, αποφασίζει: 

Α. Εγκρίνουμε τη με αμοιβή: 

α) υπερωριακή απασχόληση δέκα οκτώ χιλιάδων 
(18.000) ωρών κατά τις απογευματινές ώρες για εκα¬ 
τόν ογδόντα (180) υπαλλήλους του Οργανισμού Ελλη¬ 
νικών Γεωργικών Ασφαλίσεων (ΕΛ.Γ.Α.) - Ν.Π.Ι.Δ., ύψους 
ογδόντα εννέα χιλιάδων (89.000,00) ευρώ περίπου για 
την αντιμετώπιση εποχικών, έκτακτων ή επειγουσών 
υπηρεσιακών αναγκών, για το έτος 2015. 

β) απασχόληση τεσσάρων χιλιάδων τετρακοσίων τρι¬ 
άντα πέντε (4.435 ) ωρών για δέκα έξι (16 ) υπαλλήλους 
του Κέντρου Μετεωρολογικών Εφαρμογών (ΚΕ.Μ.Ε.) 
του ΕΛ.Γ.Α τις νυχτερινές ώρες εργάσιμων ημερών και 
τις νυχτερινές ή ημερήσιες ώρες Κυριακών και λοιπών 
εξαιρέσιμων ημερών για τη συμπλήρωση της υποχρεω¬ 
τικής εβδομαδιαίας εργασίας, για το χρονικό διάστημα 
εφαρμογής του Προγράμματος Χαλαζικής Προστασίας 
έτους 2015 από 20-3-2015 έως 30-9-2015, ύψους δέκα 
τεσσάρων χιλιάδων (14.000,00) ευρώ περίπου. 

2. Η παραπάνω απασχόληση του προσωπικού κατά τις 
απογευματινές ώρες σε όλη τη διάρκεια του έτους κα- 

θώς και τις νυχτερινές ώρες εργάσιμων ημερών και τις 
νυχτερινές ή ημερήσιες ώρες Κυριακών και λοιπών εξαι¬ 
ρέσιμων ημερών για τη συμπλήρωση της υποχρεωτικής 
εβδομαδιαίας εργασίας των υπαλλήλων του Κέντρου 
Μετεωρολογικών Εφαρμογών κατά το χρονικό διάστη¬ 
μα από 20-3-2015 μέχρι 30-9-2015, κρίνεται αναγκαία 
για την κάλυψη αυξημένων υπηρεσιακών αναγκών στον 
ΕΛ.Γ.Α., που χαρακτηρίζονται από εποχικότητα (παγετοί 
χειμώνα ή άνοιξης κ.λπ), το έκτακτο των γεγονότων 
(χαλαζοπτώσεις, ανεμοθύελλες, πυρκαγιές, πλημμύρες 
κ.λπ) και κυρίως το επείγον των περιπτώσεων (π.χ. εκτί¬ 
μηση ζημιών ζωικού κεφαλαίου εντός 48 ωρών, εκτίμηση 
ζημιών που σημειώθηκαν κοντά στο στάδιο συγκομιδής 
των προϊόντων, έγκαιρη καταβολή των αποζημιώσεων) 
οι οποίες μεταξύ άλλων είναι: 

α) Η εκτίμηση των ζημιών που προξενούνται στη φυ¬ 
τική παραγωγή και στο ζωικό κεφάλαιο από κινδύνους 
ασφαλιστικά καλυπτόμενους, σύμφωνα με τα οριζόμενα 
στους Κανονισμούς Ασφάλισης του ΕΛ.Γ.Α. και η κατα¬ 
βολή των σχετικών αποζημιώσεων στους δικαιούχους 
παραγωγούς. 

β) Η υλοποίηση προγραμμάτων για χορήγηση Κρα¬ 
τικών Οικονομικών Ενισχύσεων για ζημιές που προξε- 
νούνται σε γεωργοκτηνοτροφικές εκμεταλλεύσεις από 
δυσμενείς καιρικές συνθήκες και θεομηνίες. 

γ) Επιπλέον η σχεδίαση, η υλοποίηση και η παρακο¬ 
λούθηση της Δήλωσης Καλλιέργειας και Εκτροφής, η 
διασφάλιση των εσόδων του και ταυτόχρονα η ταύτιση 
της Δήλωσης Καλλιέργειας και εκτροφής με τα δη- 
λωθέντα για ζημιές και εκτιμηθέντα αγροτεμάχια που 
έχει ως αποτέλεσμα τη σημαντική αύξηση των πάγιων 
διοικητικών αναγκών. 

δ) Η εφαρμογή του Προγράμματος Χαλαζικής Προστα¬ 
σίας κατά το χρονικό διάστημα 20-3-2015 έως 30-9-2015 
ένεκα του οποίου απασχολείται προσωπικό του Κέντρου 
Μετεωρολογικών Εφαρμογών ΚΕ.Μ.Ε., το οποίο καλύ¬ 
πτεται από την από 12-12-2014 υπογραφείσα Συμφωνία 
Διευθέτησης Χρόνου Εργασίας, κατά τις νυχτερινές 
ώρες εργάσιμων ημερών και τις νυχτερινές ή ημερήσιες 
ώρες Κυριακών και λοιπών εξαιρέσιμων ημερών, προς 
συμπλήρωση της υποχρεωτικής εβδομαδιαίας εργασίας. 

Β. Οι ώρες απογευματινής υπερωριακής εργασίας δεν 
μπορούν να υπερβαίνουν κατ’ ανώτατο όριο τις εκατόν 
είκοσι (120) ώρες ανά υπάλληλο για το πρώτο εξάμηνο 
του έτους 2015 και εκατόν είκοσι (120) ώρες για το 
δεύτερο εξάμηνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Δ.Σ. 

ΒΑΣΙΛΕΙΟΣ ΕΞΑΡΧΟΣ 

-♦- 

Αριθμ. 184/2014 (6) 

Καθιέρωση υπερωριακής απασχόλησης τακτικού προσω¬ 
πικού της Δημοτικής Επιχείρησης και Αποχέτευσης 
Εορδαίας (Δ.Ε.Υ.Α.Ε.) έτους 2015. 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΚΑΙ 
ΑΠΟΧΕΤΕΥΣΗΣ ΕΟΡΔΑΙΑΣ (Δ.Ε.Υ.Α.Ε.) 

Το Δ.Σ. της Δημοτικής Επιχείρησης και Αποχέτευσης 
Εορδαίας (Δ.Ε.Υ.Α.Ε.), 

Έχοντας υπόψη: 

1. Τις διατάξεις του άρθρου 176 (τροποποιήσεις του 


Ν. 4024/2011) του Ν. 4261/2014 (ΦΕΚ 107/Α' 05-05-2014) 
ΑΔΑ: ΒΑ300Λ08-8ΜΕ. 

2. Τις διατάξεις της περ. 12 της υποπαραγράφου Π της 
παραγράφου Γ του άρθρου πρώτου του Ν. 4093/2012 
(ΦΕΚ 222/Α' 12-11-2012). 

3. Τις διατάξεις του άρθρου 20 του Ν. 4024/2011 (ΦΕΚ 
226/Α' 27-10-2011). 

4. Τ ις διατάξεις του άρθρου 31 του Ν. 4258/2014 (ΦΕΚ 
94/Α' 14/04/2014). 

5. Τις διατάξεις του Οργανισμού Εσωτερικής Υπηρε¬ 
σίας της ΔΕΥΑΕ (ΦΕΚ 420/Β706-04-2006), άρθρα 30, 
32 και 41. 

6. Τις διατάξεις του Ν. 1069/1980 (ΦΕΚ 191/Α' 23.08.1980). 

7. Τις διατάξεις του Ν. 4258/2014 (ΦΕΚ 94/Α' 14.04.2014), 
άρθρο 31. 

8. Την πρόβλεψη σχετικών πιστώσεων στον ψηφισθέ- 
ντα προϋπολογισμό του έτους 2015 της ΔΕΥΑΕ. 

9. Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχομένων 
υπηρεσιών, για πρόσθετη υπερωριακή απογευματινή και 
νυχτερινή απασχόληση, καθώς και για εργασία κατά τις 
Κυριακές, τις εξαιρέσιμες ημέρες και τη διάρκεια της νύ¬ 
χτας, ώστε να διασφαλιστεί η συνεχής, τακτική, εύρυθμη, 
ασφαλή και αποτελεσματική λειτουργία των υπηρεσιών 
και των δικτύων της ΔΕΥΑΕ, αποφασίζει ομόφωνα: 

α) Την υπερωριακή εργασία εργασίμων ημερών μέχρι 
την 22η ώρα , 26 υπαλλήλων που απασχολούνται στα 
δίκτυα ύδρευσης-αποχέτευσης, στα αντλιοστάσια και 
στις εγκαταστάσεις βιολογικών καθαρισμων-αποφρα- 
κτικό μηχάνημα της ΔΕΥΑΕ, και μέχρι 20 ώρες το μήνα 
για τον κάθε εργαζόμενο από 1/1/2015 έως 31/12/2015, 
για την απρόσκοπτη λειτουργία των δικτύων ύδρευσης- 
αποχέτευσης, των αντλιοστασίων και των εγκαταστά¬ 
σεων βιολογικών καθαρισμών, την άμεση αποκατάσταση 
διακοπών και βλαβών του δικτύου ύδρευσης για την 
αδιάκοπη υδροδότηση των δημοτών καθώς και την απο¬ 
κατάσταση των βλαβών των δικτύων αποχέτευσης για 
την πρόληψη πρόκλησης ζημιών από εκροές λυμάτων 
και προστασία της δημόσιας υγείας. 

β) Την υπερωριακή εργασία εργασίμων ημερών μέχρι 
την 22η ώρα, 4 υπαλλήλων που απασχολούνται στη 
διανομή λογαριασμών ύδρευσης της ΔΕΥΑΕ, και μέχρι 
20 ώρες το μήνα για τον κάθε εργαζόμενο από 1/1/2015 
έως 31/12/2015, για την άμεση απόδοση των λογαρια¬ 
σμών ύδρευσης. 

γ) Την ημερήσια και νυκτερινή εργασία κατά τις Κυ¬ 
ριακές και τις εξαιρέσιμες ημέρες, 16 υπαλλήλων που 
υπηρετούν στα δίκτυα ύδρευσης-αποχέτευσης, στα 
αντλιοστάσια και στις εγκαταστάσεις βιολογικών κα- 
θαρισμών-αποφρακτικό μηχάνημα της ΔΕΥΑΕ και μέχρι 
16 ώρες το μήνα για τον κάθε εργαζόμενο από 1/1/2015 
έως 31/12/2015, για την απρόσκοπτη λειτουργία των δι¬ 
κτύων ύδρευσης-αποχέτευσης, των αντλιοστασίων και 
των εγκαταστάσεων βιολογικών καθαρισμών και την 
άμεση αποκατάσταση διακοπών και βλαβών του δικτύου 
ύδρευσης για την αδιάκοπη υδροδότηση των δημοτών 
καθώς και την αποκατάσταση των βλαβών των δικτύων 
αποχέτευσης για την πρόληψη πρόκλησης ζημιών από 
εκροές λυμάτων και προστασία της δημόσιας υγείας. 

δ) Την υπερωριακή νυκτερινή εργασία εργασίμων 
ημερών που παρέχεται από την 22η ώρα μέχρι την 
6η πρωινή, 26 υπαλλήλων που υπηρετούν στα δίκτυα 
ύδρευσης-αποχέτευσης, στα αντλιοστάσια και στις 

εγκαταστάσεις βιολογικών καθαρισμών-αποφρακτικό 
μηχάνημα της ΔΕΥΑΕ, και μέχρι 16 ώρες το μήνα για 
τον κάθε εργαζόμενο από 1/1/2015 έως 31/12/2015, για την 
απρόσκοπτη λειτουργία των δικτύων ύδρευσης-απο- 
χέτευσης, των αντλιοστασίων και των εγκαταστάσεων 
βιολογικών καθαρισμών και την άμεση αποκατάσταση 
διακοπών και βλαβών του δικτύου ύδρευσης για την 
αδιάκοπη υδροδότηση των δημοτών καθώς και την απο¬ 
κατάσταση των βλαβών των δικτύων αποχέτευσης για 
την πρόληψη πρόκλησης ζημιών από εκροές λυμάτων 
και προστασία της δημόσιας υγείας. 

Τα παραπάνω αναφερόμενα όρια αριθμού υπαλλήλων 
και ωρών απασχόλησης είναι τα ανώτερα και δύναται 
να πραγματοποιηθούν μόνο εψόσον το επιβάλουν οι 
ανάγκες της ΔΕΥΑΕ. 

Επιτρέπεται η εναλλάξ απασχόληση των υπαλλήλων, 
με την προϋπόθεση ότι σε καμία περίπτωση δεν θα 
γίνει η υπέρβαση του ανώτατου αριθμού των ωρών 
ανά υπάλληλο. 

Η αμοιβή του προσωπικού για την απασχόληση του 
κατά τις νυχτερινές ώρες, τις Κυριακές και τις εξαιρέσι¬ 
μες ημέρες αργίας θα είναι κάθε φορά η προβλεπόμενη 
από την ισχύουσα νομοθεσία ενώ για την απασχόληση 


του προσωπικού κατά την ημέρα ανάπαυσης (το Σάββα¬ 
το ) δεν θα καταβάλλεται αμοιβή και θα χορηγείται ως 
ημέρα ανάπαυσης άλλη εργάσιμη ημέρα της προσεχούς 
εβδομάδας καθοριζόμενη από την υπηρεσία. 

Η αρμοδιότητα της κατανομής των ανωτέρω ωρών 
για μεν τους υπαλλήλους της Τεχνικής Υπηρεσίας στον 
προϊστάμενο της Τ.Υ. για δε τους υπαλλήλους της ΔΟΥ 
στον προϊστάμενο της ΔΟΥ. 

Για την καταβολή των ανωτέρω σχετικών αποζημιώ¬ 
σεων δεν προκαλείται δαπάνη σε βάρος του κρατικού 
προϋπολογισμού. 

Η δαπάνη των ανωτέρω σχετικών αποζημιώσεων έχει 
προβλεφθεί και ανέρχεται στο ποσό των 88.483,68€ θα 
βαρύνει τον Κ.Α. 60.00.02.0000 «Υπερωρίες έμμισθου 
προσωπικού» του Προϋπολογισμού της Δ.Ε.Υ.Α.Ε. του 
έτους 2015 (Σχετική Βεβαίωση της Οικονομικής Υπηρε¬ 
σίας υπ’ αριθ. πρωτ. 8883/19-12-2014). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πτολεμάίδα, 19 Δεκεμβρίου 2014 

Ο Πρόεδρος 
ΦΩΤΙΟΣ ΙΟΡΔΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Η11ρ://νννννν.β1.9ΐ' - β-πιαϊΙ: ννβόπΐ3δίβΓ.θί@6ί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































